hu en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky tt ky ru ky tt ky ba ky ky ky ky ky ky ky ky ky ky ru ky ru ky ru ky tt ru ky ru lez ky ru ky ky ru ky ru ru ru ky ru tt ky ky bg ky ru ky tt kk kk ru ky ru ky ky ru ru kk ky ru ky ru ky ru ky ky ky ru ky ky
"Фабула", 23.12.11 - 3-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Мурдагы күнү кыргыз парламентинин 16-спикери шайланды. КСДП партиясынын өкүлү Жээнбековдор кланынын кенжеси Асилбек Жээнбеков депутаттардын 78инин добушуна ээ болуп, Жогорку Кеңештин жаңы "кожоюну" аталды. Эскерте кетсек, Асилбек Шариповичтин бир агасы Сооронбай Жээнбеков Ош облусунун губернатору, экинчиси Жусупжан Шарипов КРнын Аравиядагы элчиси. Асилбек таксыр чыр-чатактуу парламентибиздин эң эле ыймандуусу. Беш маал намаз окуган 20 депутаттын бири. "Кудай деген кур калбайт" - демекчи, Президенттик жана спикерлик кызматка буюрса Кудайдан корккон, ыймандуу саясатчылар шайланды. Эми Өкмөт башчыбыз да акча үчүн алкынбаган ыйманы таза болсо эле ишибиз оңолгону турат.
Курманбек Осмонов "кылычын бокко чапты"…
Парламент тарапта жаканы кармап, тобо келтирип турчу окуялар көп болот… 21-декабрь күнү спикер болгусу келген Курманбек Осмонов "2007-жылдын декабрь айындагы парламенттик шайлоодо "Ата-Мекен" партиясы жеңген деп түштөн кийин жар салып жатпайбы. Ошондо Осмонов Жогорку Соттун төрагасы болуп олтурган жана "Ата-Мекен" партиясынын арызын канааттандырган эмес, жеңген эмес деп. Эми төө кыядан небак өткөн соң, ал чечим кыкка жарабай калган соң чындыкты айтып жатам дегени жигиттик деле эмес го… Ал ортодо Текебаевдин атын укканда жөн отуруп калбаган Жылдыз Жолдошева "ал кезде мен БШК мүчөсү элем. "Ата-Мекен" уткан эмес"-деп ата мекенчилерди жөлөп өттү.
"Ата-журттан" оппозиция чыгышы күмөн...
Коалиция куралды. "Ата-Журт" оппозицияда калышканын расмий жарыялашты. Тилекке каршы, бала болуп баштарына жүн чыкканы күн тийген жердин күкүгүндөй болушуп, бийликтин акырынан жем жеп көнгөн чиновниктерден куралган "Ата Журт" оппозиция болуп жарытышы кыйын. Анткени "Ата-Журта" оппозициянын кайыгына түшүп көргөн бирөө жок. Баарысы тең кызарган жерди басып жыгылып, бийликтин колуна суу куюп көнгөндөр. Бекеринен Нариман баштаган топ бийликтин этегине жармашып жатыптырбы. Демек, ата-журттан күчтүү оппозиция чыгышы күмөн.
Текебаев Куловдун кейпин кийеби?
Фракция лидерин оодарып түшүү "оорусун" баштап берген "Ар-Намыстын" артынан айрым ата журтчулар да ошол кездеги төрага Келдибеков менен фракция лидеринин убактылуу милдетин аткаруучу Мыктыбек Абдылдаевге атайын кат жолдоп, Камчыбек Ташиевди "талкалап" түшүүгө жакшы эле аракет кылышкан. Бирок "Ата-Журттун" атамандары бул маселеде катуу туруп берип, Камчыкенин абийири жабылган. Эмки кезек ата мекенчилерге жетип, Өмүрбек Текебаевге моюн сунбаган, партия ичинде өздөрүн ак карга атап жүргөн Равшан Жээнбеков менен Өмүрбек Абдрахманов лидерине каршы "Чоң казатты" баштаганы турушуптур. Бул экөөнүн "армиясында" азырынча онго жетпеген депутат бар экен. Быйыл жайында кагылыша кетишкен Карганбек Самаков менен да тил табышып, бирок Текебаевдин жаш желдеттери Сапарбаев менен Калмаматовду эпке келтире албай атышыптыр. Фракциядагы көпчүлүктүн көңүлүн табышса, Текебаев Куловдун кейпин кийип калат көрүнөт. Бирок карт саясатчы Өмүкең оңой менен алдыра койбойт го?
Бекназаров БЭКтин тыңчысы беле?
Бакиевдердин балит бийлигине чекит койгон илгерки Бириккен Элдик Кыймылдын штаб башчысы Азимбек Бекназаров Бакиев бийлигинин "серый кардиналы" Үсөн Сыдыков менен эч качан каршылашпаганын Аликбек Жекшенкулов айтып чыкты. "Алар бир идеянын, жердешчиликтин негизинде дос болуп келишет. Алардын "душмандашуусу" жөө жомок" - деген пикирин айткан Аликең Бекназаровдун чыныгы бетин ачкандай болду. Апрель окуясына чейин Азимбек Бекназаров Бакиев бийлигинин айыгышкан душманы болуп келген. Ошол эле учурда Бакиевдердин башкы колдоочусу, алар үчүн жаңы бийликти төңкөрүп ийүүгө даяр турган коргоочусу Үсөн Сыдыков менен өтө эле ысык мамиледе болгон. Үсөн акеси карыганда камакка алынып, УКМКнын жер төлөөсүндө көздөрүн жылтыратып жатканда, дал ушул Азикең сууруп чыкканы да эсибизде. Демек, Азикеңдин эски бийликти ашаткан ач айкырыгы Аликбек Жекшенкулов айтмакчы, жөн гана жөө жомок болгонбу?
Бир жумадан бери болуп жаткан суук карапайым эл эле эмес, жылуу-жумшак жайларды "мекендеген" депутаттарды дагы жүдөтүп жибериптир. Үшүгөнүнө чыдабаган депутаттар парламенттик жыйында депутаттык үйлөрдө жылуулук болбой өтө муздак болуп жатканын айтышып, депутаттар жашаган үйлөрдү курган компанияларды жоопкерчиликке тартуу керектигин билдирип чыкты. Буга дейре карапайым калк свет өчүп жатканын, көмүр кымбат болуп жатканын, үйлөр жылыбай жатканын айтып, какшаса да кулак сыртынан кетирген депутаттар, өздөрү үшүгөндөн кийин жоопкерчилик дегенди эстеди.
Акмат Бакиев түрмөдөн чыгат
Көпкөн агасы менен кошо көбүшкөн Акмат Бакиев 7 жылга эркинен ажыратылган. Эми ошонун мөөнөтү 2-декабрда бүткөн экен, эркиндикке чыгыш керек экен, чыгарбай жатыптыр. А.Бакиев УКМКнин камагында бир жылдай жаткан күндөрү эки күн болуп эсептелип, анан да амнистияга туш болуптур. Эми анын адвокаттары эмнеге чыгарбай жатат деп туш-тушка чапкылап жатышат. Акча көп, эмнеге коркушат, азга чыдай турбайбы…
Депутат деген деле кызмат, алардын кызмат орду бар, иштечү сааты бар, алган айлыгы бар дегендей. Анан эле кээде залда 120 депутаттын жарымы болбосо, үчтөн бири олтурат. Кээ бир депутаттар жумалап келбей коёт экен. 22-декабрь күнү парламентте ушул маселе көтөрүлүп, талкуу болду. Ишке келбеген депутаттарды кантип жазалоо керектиги жөнүндө айтып жатышып, бири акчасынан кармаш керек десе, андай болбойт экен, регламентте каралбаптыр. Ошондо депутат Токон Мамытов ишке келбеген депутаттарды уяткарып турчу доска ачыш керек, элге жар салыш керек, уят болушсун дегенди сунуштады. Депутаттарды уяткарыш үчүн жаңы коом түзүш керек деп биз турабыз…
Ак-Өргө жаңы конушунда коомдук ишмер, "Замандаш" партиясынын негиздөөчүсү Мухтарбек Өмүракунов атындагы көчөнүн салтанаттуу ачылышы болуп өттү. Көчөнүн ачылыш аземине шаардык башкармалыктын өкүлдөрү, коомдук ишмерлер, "Замандаш-Современник" партиясынын тең төрагалары, Мухтарбек Өмүракуновдун жакындары, жердештери жана жаңы конуштун тургундары катышты. Иш-чарага чогулгандар алгач М. Өмүракуновдун элесине арнап куран түшүрүштү.
Мэрдин орунбасары Төрөбек Имашев Мухтарбек Өмүракуновдун ар тараптуу ишмердүүлүгүнө токтолуп, айрыкча мигранттарга көргөн камкордугуна токтолду. Маркумдун жердештери анын жалпы кыргыз элине болгон камкордугун санап өтүштү.
Мухтарбек Өмүракунов биринчилерден болуп мигранттарды колдоого алып, "Замандаш" уюмун ачкан. Андан соң Миграция министрлигинин ачылышынын демилгечиси болуп, ал министрликте стас-катчы кызматын аркалаган. 2004-жылдан тартып шаардык кеңешке депутат болгон. 2007-жылы "Замандаш" саясий партиясын негиздеген.
кыргыз тилиндеги гезит "Форум"
email • архив • редакция
Жээнбековдор кланынын кенжеси Асилбек Жээнбеков Жогорку Кеңештин жаңы "кожоюну" аталды
Шерик Койчуманов, "Ала-Арча" мамлекеттик резиденциясынын директору:
"Жетекчи Турусбек Коёналиев, өлгөн малдардан өйдө текшерип турат..."
Кайрадан эле караңгыда там сүзмөй
Курманбек Осмонов, "Ата-Журт" фракциясынын депутаты:
"Биз азчылык болгонубуздан утулдум"
Арналиевдин мамлекетке арнаган ак эмгеги качан бааланат?
Жылма конок Йылмаздын иши акыйкат каралабы?